കോവിഡ് നിയന്ത്രണം കേരളം മുന്നോട്ടുതന്നെ ഡോ. ബി ഇക്ബാല് എഴുതുന്നു കേരളത്തില് മറ്റ് സംസ്ഥാനങ്ങളുമായി തട്ടിച്ച് നോക്കുമ്ബോള് കോവിഡ് രോഗികളുടെയും കോവിഡ്മൂലം മരിക്കുന്നവരുടെയും എണ്ണം കൂടുതലാണെന്ന് ചിലര് വിമര്ശം ഉന്നയിച്ചിട്ടുണ്ട്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ കോവിഡ്സ്ഥിതി വിശദമായി വിലയിരുത്താതെയുള്ള നിഗമനങ്ങളാണിവ. പൊതുവില് പറഞ്ഞാല് കേരളത്തില് കോവിഡ് പോസിറ്റീവാകുന്നവരില് കൂടുതലും 70 ശതമാനത്തിലേറെ വാക്സിനെടുത്തവരാണ്. ഇവരില് ലഘുവായ രോഗലക്ഷണമാണ് കാണുക. മിക്കവര്ക്കും ആശുപത്രി പ്രവേശവും വേണ്ടിവരുന്നില്ല. മരിക്കുന്നതില് ഭൂരിപക്ഷവും വാക്സിനെടുക്കാത്ത മുതിര്ന്ന പൗരന്മാരുമാണ്. ഇത്തരത്തിലുള്ള ആളുകളെ കണ്ടെത്താന് കഴിയുന്നതുതന്നെ സംസ്ഥാനത്ത് നിലനില്ക്കുന്ന രോഗനിരീക്ഷണ സംവിധാനത്തിന്റെ മികവുകൊണ്ടാണ്. കേരള സര്ക്കാരിന്റെ ആപ് പോര്ട്ടലില് GoK Direct പ്രസിദ്ധീകരിക്കുന്ന വിശകലന റിപ്പോര്ട്ടില് ഇക്കാര്യങ്ങള് സൂചിപ്പിക്കുന്നുണ്ട്. അതൊന്നും പരിശോധിക്കാതെയാണ് കേരളത്തെ ഇകഴ്ത്തിക്കാട്ടാന് പലരും ശ്രമിക്കുന്നത്, 1. ഒക്ടോബര് 22ലെ സ്ഥിതി പരിശോധിച്ചാല് 9361 പുതിയ രോഗികളില് വാക്സിനേഷന് അര്ഹരായ 7769 പേരില് 2199 പേര് ഒരു ഡോസും 3019 പേര് രണ്ട് ഡോസും സ്വീകരിച്ചിരുന്നു. എന്നാല്, 2551 പേര്ക്ക് വാക്സിന് ലഭിച്ചതായി റിപ്പോര്ട്ടില്ല. അതായത് പോസിറ്റീവ് കേസുകളില് 27.2 ശതമാനം മാത്രമാണ് വാക്സിന് എടുക്കാത്തവര്. വാക്സിന് സ്വീകരിച്ച മറ്റുള്ളവര് പോസിറ്റീവാണെങ്കിലും രോഗം ഗുരുതരമാകില്ല. 2. ഒക്ടോബര് 15 മുതല് 21 വരെയുള്ള കാലയളവില്, ശരാശരി 85,845 കേസ് ചികിത്സയിലുണ്ടായിരുന്നതില് രണ്ട് ശതമാനം പേര്ക്ക് മാത്രമാണ് ഓക്സിജന് കിടക്കകളും 1.5 ശതമാനം പേര്ക്ക് മാത്രമാണ് ഐസിയുവും ആവശ്യമായി വന്നത്. ഈ കാലയളവ്, കഴിഞ്ഞ ആഴ്ചയുമായി താരതമ്യം ചെയ്യുമ്ബോള് റിപ്പോര്ട്ട് ചെയ്യപ്പെടുന്ന പുതിയ കേസുകളില് ഏകദേശം 7670 കുറവ് ഉണ്ടായി. പുതിയ കേസുകളുടെ വളര്ച്ചനിരക്കില് മുന് ആഴ്ചയുമായി താരതമ്യപ്പെടുത്തുമ്ബോള് 12 ശതമാനം കുറവ് ഉണ്ടായി. രോഗം സ്ഥിരീകരിച്ച് ചികിത്സയിലുള്ള രോഗികള്, ആശുപത്രികള്, ഫീല്ഡ് ആശുപത്രികള്, ഐസിയു, വെന്റിലേറ്റര്, ഓക്സിജന് കിടക്കകള് എന്നിവിടങ്ങളിലെ രോഗികളുടെ എണ്ണം എന്നിവ മുന്ആഴ്ചയുമായി താരതമ്യപ്പെടുത്തുമ്ബോള് ഈ ആഴ്ചയില് യഥാക്രമം 18ശതമാനം, 15ശതമാനം, 34ശതമാനം, 13ശതമാനം, 12ശതമാനം, 19ശതമാനം കുറഞ്ഞു. ആശുപത്രിവാസത്തിന്റെ നിരക്കും ഗുരുതരമായ കേസുകളും കുറയുന്ന പ്രവണതയാണ്. 3. കേരളത്തില് മരിച്ചവരുടെ വിശദമായ തരംതിരിച്ചുള്ള വിശകലനം നടത്തിവരുന്നുണ്ട്. Death Auditing. 2021 ജൂണ് 18 മുതല് സെപ്തംബര് മൂന്നുവരെ മരിച്ച 9195 പേരെ സംബന്ധിച്ച് നടത്തിയ പഠനമനുസരിച്ച് 69.3 ശതമാനം 6190 വയസ്സുള്ളവരും 16.35 ശതമാനം 5160 വയസ്സുള്ളവരുമാണ്. മൊത്തം മരണമടഞ്ഞവരില് 90.15 ശതമാനവും വാക്സിന് എടുക്കാത്തവരാണ്. 2.46 ശതമാനം രണ്ട് ഡോസും 7.38 ശതമാനം ഒരു ഡോസ് മാത്രം എടുത്തവരുമാണ്. ഇവര്ക്കെല്ലാം പ്രമേഹം, രക്താതിമര്ദം, ഹൃദയവൃക്കശ്വാസകോശ രോഗങ്ങള് തുടങ്ങിയ അനുബന്ധ രോഗമുള്ളവരാണെന്ന് കണ്ടെത്താന് കഴിഞ്ഞു, പലരും ഒന്നിലധികം മറ്റ് രോഗങ്ങളുള്ളവരായിട്ടാണ് കണ്ടത്. 4. 514 പേര് വീടുകളിലാണ് മരണമടഞ്ഞത്, ആശുപത്രിയില് എത്തിയവരില് 30.44 ശതമാനം വൈകിയാണെത്തിയതെന്നും കാണുന്നു. 5. 18 വയസ്സിന് മുകളിലുള്ളവരില് ഒന്നാം ഡോഡ് എടുത്തവര് 94.09 ശതമാനവും രണ്ടും എടുത്തവര് 49.49 ശതമാനവുമാണ്. അറുപത് വയസ്സിന് മുകളിലുള്ളവരില് 35,000 പേര് ഇനിയും വാക്സിന് എടുക്കാനുണ്ടെന്ന് കണ്ടെത്തിയിട്ടുണ്ട്. ഇവരില് മറ്റ് രോഗങ്ങള് ബാധിച്ചവരാണ് മരിക്കുന്നവരില് ഭൂരിഭാഗവും. വാക്സിന് എടുക്കുന്നതിലുള്ള വിമുഖത Hesistancy പലരിലും കാണുന്നുണ്ട്. മുതിര്ന്ന പൗരന്മാര്ക്ക് വാക്സിന് നല്കുന്നതിനുള്ള തീവ്രശ്രമം ആരോഗ്യ തദ്ദേശവകുപ്പുകള് നടത്തിവരികയാണ്. 6. ഇപ്പോഴുള്ള മരണങ്ങള് കണക്കിലെടുത്താലും കേരളത്തിലെ മരണനിരക്ക് 0.55 ശതമാനം മാത്രമാണ്. 1.33 ശതമാനമാണ് ഇന്ത്യന് ശരാശരി. 7. പുതിയ വൈറസ് വകഭേദം ഉണ്ടാകുന്നുണ്ടോയെന്ന് കണ്ടെത്തുന്നതിന് അതീവജാഗ്രത പുലര്ത്തി ജനിതക ഘടനാനിര്ണയം Genome Sequencing പതിവായി നടത്തുന്ന സംസ്ഥാനമാണ് കേരളം. ഡല്ഹിയിലെ ഇന്സ്റ്റിറ്റ്യൂട്ട് ഓഫ് ജീനോമിക്സ് ആന്ഡ് ഇന്റിഗ്രേറ്റഡ് ബയോളജി, കേരളത്തില് രാജീവ് ഗാന്ധി സെന്റര് ഫോര് ബയോടെക്നോളജി എന്നീ ഗവേഷണസ്ഥാപനങ്ങളില് പൂര്ണ ജീനോം സീക്വന്സിങ്ങും കോഴിക്കോട് മെഡിക്കല് കോളേജിലെ മെഡിക്കല് റിസര്ച്ച് യൂണിറ്റില് സ്പൈക്ക് പ്രോട്ടീന് സീക്വന്സിങ്ങും നടന്നുവരുന്നു. കേരളത്തില് കൂടുതലും ഡെല്റ്റ വൈറസ് വകഭേദങ്ങളാണെന്നാണ് ഈ കേന്ദ്രങ്ങള് റിപ്പോര്ട്ട് ചെയ്തിട്ടുള്ളത്. പുതിയ വകഭേദങ്ങളൊന്നും ഇതുവരെ ആവിര്ഭവിച്ചിട്ടില്ല. മറ്റ് സംസ്ഥാനങ്ങളുമായി താരതമ്യം ചെയ്യുമ്ബോള് കേരളത്തില് ജനസാന്ദ്രത കൂടുതലായിരിക്കുന്നതും പ്രായാധിക്യമുള്ളവരുടെ എണ്ണവും അതുകൊണ്ടുതന്നെ പ്രമേഹം, രക്താതിമര്ദം തുടങ്ങിയ രോഗങ്ങളും കൂടിയിരിക്കുന്നതും കോവിഡ് വ്യാപനസാധ്യതയും മരണവും വര്ധിക്കാനുള്ള സാധ്യതയുണ്ടാക്കുന്നുണ്ട്. ഈ പരിമിതികളെ അതിജീവിച്ചാണ് വിജയകരമായി കോവിഡ് നിയന്ത്രണം കൈവരിക്കുന്നതെന്ന് വിമര്ശകര് കാണാന് കൂട്ടാക്കുന്നില്ല. കോവിഡ് പെരുമാറ്റച്ചട്ടങ്ങള് കര്ശനമായി പാലിക്കുകയും എല്ലാവരും പ്രത്യേകിച്ച് പ്രായാധിക്യമുള്ളവര് വാക്സിന് സ്വീകരിക്കുകയും ചെയ്താല് കോവിഡ് നിയന്ത്രണം കൂടുതല് മുന്നോട്ട് കൊണ്ടുപോകാന് കഴിയും. അതുപോലെ പ്രധാനമാണ് പോസിറ്റീവാകുന്നവരില് പ്രായം കൂടിയവരെയും മറ്റ് രോഗമുള്ളവരെയും വൈകാതെ ആശുപത്രിയിലെത്തിക്കുക എന്നതും. ഇക്കാര്യങ്ങളില് ജനങ്ങളെ ബോധവല്ക്കരിക്കുന്നതിന് പകരം വസ്തുനിഷ്ഠമായി കാര്യങ്ങള് പരിശോധിക്കാതെ ആശയക്കുഴപ്പം സൃഷ്ടിക്കുന്നത് അവസാനിപ്പിക്കേണ്ടതാണ്.